open-index/open-wikipedia-markdown huggingface dataset:
חיים נחום האלבערשטאם

**רבי חיים נחום האלבערשטאם זצ"ל** (ה'תר"ם - י"ב ניסן ה'תרפ"א), רב אין מאשציסק

## אפשטאם
**רבי חיים נחום** איז געבוירן אין יאר ה'תר"ם, צו זיין פאטער הרב **משה האלבערשטאם**, רב אין קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **שרה שיינא** די טאכטער פון הרב מרדכי שניאור זלמן שניאורסאהן רב אין זיטאמיר.

## רבנות
**רבי חיים נחום** איז אויף גענימן געווארן אין יאר ה'תרס"ה רב אין מאשציסק.

## הסתלקות
**רבי חיים נחום** איז נפטר געווארן י"ב ניסן ה'תרפ"א.

## פאמיליע
**רבי חיים נחום** האט געהייראט מרת **גיטל** א טאכטער פון הרב **יעקב משה סאפרין** פון קאמארנא. זייערע קינדער:

* הרב **מנחם מענדל האלבערשטאם** ער האט געהייראט א טאכטער פון פון הרב **יצחק מנחם דאנציגער** פון אלכסנדער. ער איז אומגעקומן אויף קידוש השם צוזאמען מיא זיין זון:
** הבחור שמואל צבי הי"ד. 
* הרב **זלמן האלבערשטאם** ער האט געהייראט מרת **מרים לאה** א טאכטער פון הרב **אלישע האלבערשטאם** פון גארליץ

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
ברוך האלבערשטאם (קשאנאוו)

**רבי ברוך האלבערשטאם זצ"ל** (ה'תרל"ה - י"א תשרי ה'תרע"ז), רב אין קשאנאוו

## אפשטאם
'''רבי ברוך'ל''' איז געבוירן אין יאר ה'תרל"ה (אומגעפעהר), צו זיין פאטער הרב **משה האלבערשטאם**, רב אין קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **מישקיט** א טאכטער פון הרב **ישראל אלימלך אונגאר**, רב אין זשאבנא, א זון פון הרב יוסף אונגאר פון דאמבראווא. 

## הסתלקות
'''רבי ברוך'ל''' איז נפטר געווארן י"א תשרי ה'תרע"ז.
מרת **רעכיל בריינדל** איז אומגעקומן אויף קידוש השם י"ד אדר א' ה'תש"ג.

## פאמיליע
'''רבי ברוך'ל**  האט געהייראט מרת **רעכיל בריינדל** די טאכטער פון הרב **אברהם חיים הורוויץ** (דער צווייטער), רב אין לינסק, א זון פון הרב מנחם מענדל הורוויץ רב אין לינסק, א זון פון הרב אברהם חיים הורוויץ רב אין לינסק. זייערע קינדער:

* מרת **פריידא**, די ווייב פון הרב **שמואל פאנעט**, א זון פון הרב יצחק יחיאל מיכל פון **דעעש'''. זי איז אומגעקומן אין אוישוויץ י"ז סיון ה'תש"ד, מיט אירע טעכטער, **יוכבד** און **מלכה**, הי"ד, איר זון **ברוך דוד** איז אומגעקומן אין אייר ה'תש"ב אין מאטהאזון,הי"ד.

* מרת **מישקיט**, די ווייב פון הרב **מרדכי פינטער**, א זון פון הרב חיים פינטער, רב אין **בוקאווסק**. 

* הרב **אברהם חיים האלבערשטאם** אומגעקומן אין געפענגעניש אין טאשקענט, רוסלאנד, כ"ו אלול ה'תש"ג, הי"ד.

* הרב **דוד האלבערשטאם**  (י"ג אדר ה'תרנ"ז - ), קשאנאווער רבי אין אמעריקא.

* מרת **לאה**, די ווייב פון הרב **חיים יהושע האלבערשטאם**, א זון פון הרב בן-ציון האלבערשטאם, רב אין באבוב.

* מרת **מאטיל** די ווייב פון הרב **אלחנן יוסף הערצמאן** פון וויליאמסבורג.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
אריה האלבערשטאם

**רבי אריה האלבערשטאם זצ"ל** (ה'תרמ"ח - ח' אלול ה'תש"ג), פון גארליץ

## אפשטאם
**רבי אריה** איז געבוירן אין יאר ה'תרמ"ח, צו זיין פאטער הרב **משה האלבערשטאם**, רב אין קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **שרה שיינא** די טאכטער פון הרב מרדכי שניאור זלמן שניאורסאהן רב אין זיטאמער.

## רבנות
**רבי אריה** איז געווען א תלמיד פון הרב פנחס יהושע בומבאך רב אין אושפצין, ער האט אין זיין יוגנט אנגעווארפן פארשידענע רבנות פארשלאגן.
**רבי אריה** איז געוואן דער פרעזידענט פון אגודת ישראל אין גארליץ, ער איז געווען די רעכטע האנט פון דעם רב אין גארליץ אין זיין קאמפף קעגען די אויפגעקלערטע ווינטן.

## הסתלקות
**רבי אריה** איז אומגעקומן אויף קידוש השם ח' אלול ה'תש"ג.

## פאמיליע
**רבי אריה** האט געהייראט מרת **הענטשא**, א טאכטער פון הרב **מנחם מענדל פרנס** א זון פון דעם צאנזער רב'ס פערטע רביצין. זייערע קינדער:

* מרת **רבקה**, די ווייב פון הרב **שמואל אברהם זעלטענרייך**, טשאקאווער רב פון ניו יארק.
* מרת **פעריל**, די ווייב פון הרב **מרדכי האלבערשטאם**, א זון פון הרב אריה לייביש האלבערשטאם, רב אין פיקעלי א זון פון הרב נפתלי צבי הירש האלבערשטאם, רב אין גלוסק און פיקעלי.
* הרב **דוד האלבערשטאם**, פון מאנטריאל, ער האט געהייראט מרת **פערל**. זייערע טעכטער:
** מרים.   
** שרה.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
קאַטעגאָריע:אגודת ישראל
יוסף אלימלך האלבערשטאם

**רבי יוסף אלימלך האלבערשטאם זצ"ל** (ה'תרכ"ט - ח' טבת ה'תרס"ז), רב אין קשאנאוו

## אפשטאם
**רבי יוסף אלימלך** איז געבוירן אין יאר ה'תרכ"ט (אומגעפעהר), צו זיין פאטער הרב **משה האלבערשטאם**, רב אין קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **מישקיט** א טאכטער פון הרב **ישראל אלימלך אונגאר**, רב אין זשאבנא, א זון פון הרב יוסף אונגאר פון דאמבראווא. 

## רבנות
**רבי יוסף אלימלך** איז געווען דאס ליבלינגס קינד פון זיין זיידע דער קשאנאווער רב, ער איז געפארן מיט אים אויף א שבת קיין יאווארויזשנא, אים צו מאכן דארט רב. נאך זיין זיידן'ס פטירה האט **רבי יוסף אלימלך** קאנדידירט פאר דעם קשאנאווער רבנות קעגען זיין פעטער רבי נפתלי, ער האט געהאט פיעל אנהענגער וויבאלד ער איז געווען א געלונגינער רעדנער, א בעל תפלה און אן עושר.

נאך וואס ער איז אויסגעוועלט געווארן אלס אפיציעלער רב דורך די רעגירונג, איז ער געווען אויף זיין זיידן'ס ציון, אויף דעם וועג צוריק איז ער געלעמט געווארן.
 
## הסתלקות
**רבי יוסף אלימלך** איז נפטר געווארן זייער יונג אין עלטער פון אכט און דרייסיג יאר, ח' טבת ה'תרס"ז.

## פאמיליע
**רבי יוסף אלימלך** האט געהייראט מרת **עטיל** א טאכטער פון הרב **אברהם אבא אינגבער**. זייערע קינדער:

* הרב **אריה לייביש האלבערשטאם** (ה'תרמ"ט (אומגעפער) - ה'תרס"ח (אומגעפער) ). 
* הרב **יחיאל מיכל צבי האלבערשטאם**, דיין אין ריישא.
* מרת **הינדא**, די ווייב פון הרב **יוסף האלבערשטאם** א זון פון הרב ישראל יעקב האלבערשטאם
* מרת **פייגא**, די ווייב פון הרב **שמואל אינגבער**, א זון פון הרב אברהם אבא אינגבער
* די ווייב פון הרב **קאפל פרנס**.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
אריה לייביש האלבערשטאם (מושינא)

**רבי אריה לייביש האלבערשטאם זצ"ל** (ה'תר"ל - ה'תש"ב), פון מושינא

## אפשטאם
**רבי לייביש** איז געבוירן אין יאר ה'תר"ל, צו זיין פאטער הרב **משה האלבערשטאם**, רב אין בארדיוב, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **רחל פייגא** א טאכטער פון הרב **אהרן האלבערשטאם**, דער קרייזער רב, א זון פון * דברי חיים*.

## רבנות
**רבי לייביש** האט ארויס געהאלפען זיין שווער מיט דיינות אין סקאהל, אין יאר ה'תרס"ד איז ער געווארן רב אין מושינא.

## הסתלקות
**רבי לייביש** איז אומגעקומען אין דער צווייטער וועלט מלחמה, הי"ד.

## פאמיליע
**רבי לייביש** האט געהייראט א טאכטער פון הרב **שמואל רוקח**, רב אין סקאהל. פון זייערע קינדער:

* הרב **מנחם מענדל האלבערשטאם**, רבי אין קראקא. ער האט געהייראט מרת **הענא** א טאכטער פון הרב **יצחק ישעיה האלבערשטאם** רב אין טשחויוו, א זון פון דעם צאנזער רב, זיי זענען אומגעקומען אויף קידוש השם צוזאמען מיט זייער זון 
:* הרב **אהרן ישעיה האלבערשטאם** און די גאנצע פאמיליע, הי"ד.
 
## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
יחיאל נתן האלבערשטאם

**רבי יחיאל נתן האלבערשטאם זצ"ל** (ה'תרכ"ה - ז' ניסן ה'תרצ"ד), רב אין בארדיוב

## אפשטאם
**רבי יחיאל נתן** איז געבוירן אין יאר ה'תרכ"ה, צו זיין פאטער הרב **משה האלבערשטאם**, רב אין בארדיוב, א זון פון הרב ברוך האלבערשטאם, דער גארליצער רב, א זון פון הרב חיים האלבערשטאם, דער דברי חיים'. און צו זיין מוטער מרת **רחל פייגא** א טאכטער פון הרב **אהרן האלבערשטאם**, דער קרייזער רב, א זון פון דברי חיים.

## רבנות
**רבי יחיאל נתן** האט נאך אריין געכאפט צו קענען זיין זיידען דעם צאנזער רב, און זיך איינזאפּען מיט זיין קדושה. אין יאר ה'תרמ"ה איז ער געווען רב אין אלט-צאנז, אין יאר ה'תרס"ד איז ער געווארן רב אין בארדיוב אויף זיין פאטער'ס ארט.

## הסתלקות
**רבי יחיאל נתן** איז נפטר געווארן, ז' ניסן ה'תרצ"ד, (אדער ה'תרצ"ג).

## פאמיליע
**רבי יחיאל נתן** האט געהייראט מרת **ברכה רעכל בריינדל** א טאכטער פון הרב **אריה לייביש האלבערשטאם**, רב אין דוקלא, א זון פון זיין עלטער-פעטער הרב דוד האלבערשטאם, *דער קשאנאווער רב*. זייערע קינדער:

* הרב **אביגדור צבי האלבערשטאם** הי"ד (ה'תרמ"ד - ה'תש"ב (אומגעפער) ), ממלא מקום פון פאטער, רב אין בארדיוב.

* הרב **אפרים דוד האלבערשטאם** הי"ד (ה'תרמ"ה (אומגעפער) - ה'תש"ב (אומגעפער) ), רב אין יאשליסק, ער האט געהייראט מרת **חנה מרים** א טאכטער פון הרב **מנחם מענדל האלבערשטאם**, רב אין פריסטיק.
 
* הרב **יקותיאל יהודה האלבערשטאם** הי"ד, רב אין גארליץ.

* הרב **יעקב האלבערשטאם** הי"ד, פון סטריזשעוו, ער האט געהייראט מרת **רחל** א טאכטער פון הרב **אלטער זאב הורוויץ** רב אין סטריזשעוו. זיי זענען אומגעקומן אויף קידוש השם צוזאמען מיט זייערע דריי קינדער, הי"ד.

* הרב **יחזקאל שרגא האלבערשטאם** רב אין טריבאשאוו, סלאוואקיי.

* הרב **משה אהרן האלבערשטאם** דיין אין סטראפקאוו, ער האט געהייראט מרת **חנה רחל ** א טאכטער פון הרב **מנחם מענדל האלבערשטאם**, רב אין סטראפקאוו.
 
* מרת **עכסה**, די ווייב פון הרב **חנה צבי הירש רובין** (ה'תרמ"ד - ה'תש"ג), סאטמארער רבי אין צאנז. זיי האבן נישט געהאט קיין קינדער.

* מרת **יוכבד**, די ווייב פון הרב **יקותיאל יהודה האלבערשטאם** בארדיאווער רב פון ברוקלין.

* מרת **אסתר**, **בזיווג ראשון** די ווייב פון הרב **חיים יוסף האלבערשטאם**, א זון פון הרב יקותיאל יהודה האלבערשטאם, א זון פון בארדיאווער רב, **בזיווג שני** די ווייב פון הרב ישכר דוב ליפשיץ .
 
* מרת **חיה** די ווייב פון הרב **ישראל משה סילמאן** דיין אין בארדיוב.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
שמואל האלבערשטאם (בארדיוב)

**רבי שמואל האלבערשטאם זצ"ל** (ה'תרכ"ו - ה'תש"ד), פון בארדיוב

## אפשטאם
**רבי שמואל** איז געבוירן אין יאר ה'תרכ"ו (אומגעפער), צו זיין פאטער הרב **משה האלבערשטאם**, רב אין בארדיוב, א זון פון הרב ברוך האלבערשטאם, דער גארליצער רב, א זון פון הרב חיים האלבערשטאם, דער דברי חיים. און צו זיין מוטער מרת **רחל פייגא** א טאכטער פון הרב **אהרן האלבערשטאם**, דער קרייזער רב, א זון פון דברי חיים.

## רבנות
אין יאר ה'תרס"ב האט **רבי שמואל** געדריקט דעם ספר פון זיין זיידען שו"ת דברי חיים, ער איז געווען דער גבאי פון קופת רבי מאיר בעל הנס אין בארדיוב.

## הסתלקות
**רבי שמואל** איז אומגעקומען אין דער צווייטער וועלט מלחמה, הי"ד.

## פאמיליע
**רבי שמואל** האט געהייראט מרת **פעסיל** א טאכטער פון הרב **מאיר ליפשיץ**, פון יאנאוו. זייערע קינדער:

* הרב **חיים דוב בעריש האלבערשטאם** (ה'תרנ"א - ה'תשל"א), בארדיאווער רבי אין ברוקלין, ער האט געהייראט מרת **שרה** א טאכטער פון הרב **יוסף שפירא** א זון פון הרב צבי אלימלך שפירא פון בערטש.
** מרת **חיה פריידא** די ווייב פון הרב **יחזקאל שרגא היילפרין**, א זון פון הרב ישכר דוב היילפרין פון בייטש.
** הרב **צבי אלימלך האלבערשטאם** הי"ד.
** הרב **ישראל מאיר האלבערשטאם** פון ארץ ישראל.
 
* הרב **יקותיאל יהודה האלבערשטאם** (ה'תר"ס (אומגעפער) - שבת שובה ה'תש"ל), בארדיאווער רב אין ברוקלין, ער האט געהייראט מרת **יוכבד** א טאכטער פון הרב **יחיאל נתן האלבערשטאם**, רב אין בארדיוב. זייערע קינדער:
:* הרב **ברוך האלבערשטאם** הי"ד.
:* מרת **חנה עלקא** הי"ד.
:* הרב **משה דוד האלבערשטאם** הי"ד.
:* מרת **חיה שרה** די ווייב פון הרב **שלמה גרינוואלד** פון פרעשבורג.
:* מרת **פריידא מרים** די ווייב פון הרב **יעקב וויינמאן** פון טאראנטא.
::* מרת **פעסיל ברכה** די ווייב פון רבי **דוד לעדערבערגער** פון פאריז.
:* הרב **ישראל מאיר האלבערשטאם** הי"ד.
:* מרת **רחל פייגא** די ווייב פון רבי **נחום צבי הורוויץ** פון ריגליץ.
:* הרב **חיים אהרן האלבערשטאם** הי"ד.
:* הרב **פנחס האלבערשטאם** פון חיפה.

* מרת **יוכבד**, די ווייב פון הרב **דוד משה האלבערשטאם**, בארדיאווער רב פון ברוקלין.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
אום על פאכעם

**אום על פֿאַכעם** (אַראַביש: **أمّ الفـَحـْم**), איז א שטאָט אין חיפה דיסטריקט אין ישראל. לויטן צענטראלן ביורא פאר סטאטיסטק, האט די שטאט 46,600 איינוווינער, זי איז דעקלערט געווארן אלס שטאט, אין 1984, איר שטח איז גרויס 22,253 דונאם די יערליכע וויקס ראטע האלט ביי 2.7 פראצענט א יאר, רוב איינוווינער זענען מוסלמענער.

דער נאמען פחם מיינט אויף אַראַביש, און העברעיש, קוילן, די שטאט איז געווען באוואוסט, אלס האנדלסצענטער פאר קוילן פאר הייצונג.

ביי דעם זעלבסטשטענדיגקייט קריג, איז אום על פאכעם געווען א דארף, מיט 4,500 איינוווינער, און די איראקע ארמיי איז דארט 
געווען, לויט די וואפן שטילשטאנד צווישן ישראל און יארדאניע, איז דאס דארף אריבער צו ישראל, און די איינוווינער האבן באקומען 
ישראלדיקע בירגערשאפט.

זי איז דער צענטער פון דער "איסלאמישער באוועגונג אין ישראל", און די שטאט איז באוואוסט, פאר אירע עקסטרעמיסטישע אנשויאונגען,
ביי דער על אקצא אינטיפאדע, האבן זיך די ראיאטן אנגעפאנגען דארט, אויף א שאסיי וואס פירט פון חדרה, קיין עפולה, 
ארויף צום גליל.

זי איז א צענטראלע שטאט אין דער געגנט, וואס ציט אסאך קונדן, און איז באוואוסט מיט איר מעבל, איבערן גאנצן לאנד.
אשר מאיר האלבערשטאם

**רבי אשר מאיר האלבערשטאם** זצ"ל (ה'תרי"ח - ה'תרצ"ה) רב אין באכניע .

## אפשטאם
**רבי אשר מאיר** איז געבוירן אין יאר ה'תרי"ח, צו זיין פאטער, הרב **יוסף זאב האלבערשטאם**, פון קשאנאוו, א זון פון הרב דוד האלבערשטאם, דער קשאנאווער רב, א זון פון הרב חיים האלבערשטאם, דער דברי חיים. און צו זיין מוטער מרת **צפורה** א טאכטער פון הרב **מנחם מענדל רובין** פון  גלאגאוו, (אן איידעם פון הרב מאיר הלוי ראטנבערג פון אפטא, דער אור לשמים), א זון פון הרב אשר ישעיה רובין פון ראפשיץ. 

דער פשעווארסקער רבי, רבי יענקלי דערציילט, ווען **רבי אשר מאיר** איז געבוירן האט זיין פאטער רבי יוס'לע געפרעגט דעם זיידן דער צאנזער רב וועלכען נאמען ער זאל אים געבען, האט ער אים געהייסן א נאמען געבען נאך זיין רביצין'ס זיידע, דער פאטער האט פארשטאנן אז ער מיינט זיכער איר זיידן '''רבי אשר'ל ראפשיצער**, ביים ברית ווען דער צאנזער רב האט געזאגט **ויקרא שמו בישראל''' האט רבי יוס'עלע געזאגט **אשר**, איז דער צאנזער רב געבליבן שטיין אין געזאגט נו !, האט מען הערשט ריכטיג פארשטאנן אז ער האט געמיינט דעם זיידן **דער אור לשמים** האט דער פאטער צוגעלייגט **מאיר**, איז דער נאמען געבליבן **אשר מאיר**  .

(דער אנציקלופדיה לחכמי גליציה ברענגט, ווען **רבי אשר מאיר** איז געבוירן האט דער צאנזער רב געזאגט, זיינע אויגן שיינען אזוי ווי די אויגן פון רבי מאיר'ל פון פרעמישלאן, דערפאר האט ער אים א נאמען געגעבן מאיר).

## רבנות
**רבי אשר מאיר** איז געווען דער עלצטער אור-אייניקל פון דברי חיים. אלס יונגערמאן האט זיין זיידע געלערנט מיט אים א שיעור אין קבלה, הרב מאיר אריק דער טארנא רב האט געזאגט אויף אים אז ער איז א גאון אין נגלה און נסתר. אין יאר ה'תרל"ו נאך ביים לעבען פון צאנזער רב, איז ער געווארן רב אין אלט-צאנז, אין יאר ה'תרמ"ג האט מען אים אויפגענימען רב אין באכניא.

## הסתלקות
**רבי אשר מאיר** איז נפטר געווארן אין יאר ה'תרצ"ה (אומגעפער).  

## פאמיליע
זיינע קינדער:

* הרב **משה האלבערשטאם**, ער האט געהייראט מרת **פעסיל** א טאכטער פון הרב **צבי הירש האלבערשטאם**, רב אין רודניק, רבי משה איז נפטר געווארן צוויי יאר שפעטער כ' תמוז ה'תרס"ז, זייערע קינדער:
:* הרב **יקותיאל יהודה האלבערשטאם** הי"ד (ה'תר"ס (אומגעפער) - ה'תש"ב), רב אין דאלינא.
:* מרת **הדס ביילא** הי"ד.

* הרב **יהושע האלבערשטאם** (ה'תר"ם (אומגעפער) - ה'תש"ג), ממלא מקום פון פאטער, רב אין באכניא, ער האט געהייראט מרת **רחל מרים** א טאכטער פון הרב **ישכר בלויגרונד**, רב אין קאלוואריע. זייער טאכטער:
:* די ווייב פון הרב **יחזקאל שרגא האלבערשטאם**, א זון פון הרב אריה לייביש מרדכי האלבערשטאם רב אין שינאווא. 

* מרת **נחמה**, די ווייב **בזיווג שני** פון הרב **שאול ידידיה טויב**, דער מאדזיצער רבי, זי איז נפטר געווארן אין יאר ה'תרצ"ג, אין יאר ה'תש"ס האט מען איר ארויף געברענגט קיין ארץ ישראל און ליגט אין הר המנוחות.

* די ווייב פון הרב **ישראל רוקח**, רב אין ראווקא.

* מרת **שרה**, די ווייב פון הרב **אברהם פינטער**, רב אין בוקאווסק.

* די ווייב פון הרב **אברהם פרענקל**.

## זעט אויך
* קשאנאוו (הויף)

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:קשאנאוו
מרדכי דוד אונגאר (דאמבראווא)

**רבי מרדכי דוד אונגאר זצ"ל** (ה'תק"ל – ז' שבט ה'תר"ג), רב אין דאמבראווא.

## אפשטאם
**רבי מרדכי דוד** איז געבוירן און יאר ה'תק"ל (אומגעפער), צו זיין פאטער הרב **צבי הירש אונגאר** פון פוילן און צו זיין מוטער מרת **מושקיט**.

## רבנות
**רבי מרדכי דוד** איז געפארן לערנען קיין קאזשניץ וואו ער האט געהערט שיעורים פון דעם עבודת ישראל. יונגערהייט איז **רבי מרדכי דוד** שוין געווען ביים רבי'ן רבי אלימלך פון ליזשענסק, נאכהער איז **רבי מרדכי דוד** געווען א תלמיד מובהק פון דעם חוזה פון לובלין. **רבי מרדכי דוד** האט זיך באזעצט אין דאמבראווא פון דארט האט זיך אנגעהויבן זיין רבישע קייט.

## הסתלקות
**רבי מרדכי דוד** איז נפטר געװארן אין ז' שבט ה'תר"ג.

## פאמיליע
**רבי מרדכי דוד** האט געהייראט מרת **חיה שרה** א טאכטער פון א גביר פון טשמעלאוו. זייערע קינדער:

* הרב **יוסף אונגאר** (ה'תק"ס – ב' חשוון ה'תרכ"ז), ממלא מקום פון פאטער, רב אין דאמבראווא. אין יאר ה'תקע"ה האט ער געהייראט מרת **גיטל** א טאכטער פון הרב **משה אליקים בריעה** פון קאזשניץ. 
 
* הרב **מנחם מענדל אונגאר** ( - ה'תרמ"ב), פון סטאפניץ, ער האט געהייראט א טאכטער פון הרב **ישראל ראטנבערג**, פון סטאשעוו, א זון פון הרב מאיר הלוי ראטנבערג פון אפטא, דער "אור לשמים". זייערע קינדער:
** הרב **ישראל אונגאר**.
*** הרב **מאיר מרדכי דוד אונגאר**.
:::* הרב **ירחמיאל אונגאר**.
:* הרב **מאיר יהושע אונגאר**.
::* מרת **שיינדל**, די ווייב פון הרב **אלימלך** פון יעראסלאוו.

* הרב **אברהם אלחנן אונגאר** ( - ד' טבת ה'תרמ"ג), רב אין קוויף און אפאטשנא, רבי אין קאלושין. ער האט געהייראט **בזיווג ראשון** א טאכטער פון הרב **קלונימוס קלמן הורוויץ** פון פארציק, אן אייניקל פון חוזה פון לובלין. **בזיווג שני** האט ער געהייראט א טאכטער פון הרב **חיים מאיר יחיאל שפירא** דער "שרף" פון מאגליניצא.
:* הרב **אביעזרא זעליג אלעזר אונגאר**, פון קאלושין. ער האט געהייראט א טאכטער פון הרב **משה רוקח** פון קארוב, א זון פון שר שלום פון בעלזא.
::* די ווייב פון הרב **נפתלי שפירא** הי"ד.
::* מרת **רעכיל**, די ווייב פון הרב **מנחם מענדל רוקח** פון דינאוו.
:* הרב **יהושע יחיאל אונגאר**, פון גראדזיסק.
:* הרב **יעקב יצחק אונגאר** ( - ה'תרנ"ב), רבי אין קאלושין.
::* מרת **שרה**, די ווייב פון הרב **נפתלי אריה שפיעגעל**.
:* די ווייב פון הרב **אברהם שלום פנחס ראטטענבערג**, פון טשענסטעחאוו, אן אייניקל פון אור לשמים.
::* הרב **יעקב יצחק אלחנן ראטטענבערג**, פון טשענסטעחאוו.
:::* הרב **ישכר בער ראטנבערג**, רב אין וואוידיסלאוו
 
* הרב **משה אונגאר** (ה'תק"ף (אומגעפער) – י"ח תשרי ה'תרנ"ח), האט געהייראט מרת **מרים** א טאכטער פון הרב **חיים האלבערשטאם**, רב אין צאנז. ער ליגט אין צפת.
 
* הרב **יחיאל צבי הירש אונגאר** (ה'תק"ע (אומגעפער) – ה'תר"ם (אומגעפער) ), רבי אין טארנא. 

* הרב **נפתלי אונגאר**, פון זשאבנא, אן איידעם פון הרב יעקב הורוויץ רב אין מעליץ. ער האט נישט געהאט קיין קינדער.

* מרת **מלכה**, די ווייב פון הרב **נחום צבי טייטלבוים** פון דראהאביטש, א זון פון הרב אלעזר ניסן טייטלבוים, א זון פון ישמח משה.

## רעפערענצן
* *מדרכ"י דוד*, נחום מאיר גערמאן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
יוסף אונגאר

**רבי יוסף אונגאר זצ"ל** (ה'תק"ס – ב' חשוון ה'תרכ"ז), רב אין דאמבראווא.

## אפשטאם
'''רבי יוס'לע''' איז געבוירן און יאר ה'תק"ס, צו זיין פאטער הרב **מרדכי דוד אונגאר**, רב אין דאמבראווא, א זון פון הרב צבי הירש אונגאר פון פוילן. 

## רבנות
אין עלטער פון זיבן יאר האט זיין שווער מיטגענומען '''רבי יוס'לע** צום חוזה. **רבי יוס'לע''' איז געווען רב אין קאזשניץ אומגעפער צוואנציג יאר, אין יאר ה'תר"ג נאך די פטירה פון זיין פאטער האט מען אים אויפגענומען אלס ממלא מקום פון פאטער, רב אין דאמבראווא. 

## הסתלקות
'''רבי יוס'לע''' איז נפטר געװארן אין ב' חשוון ה'תרכ"ז.

## פאמיליע
אין יאר ה'תקע"ה האט '''רבי יוס'לע** געהייראט מרת **גיטל** א טאכטער פון הרב **משה אליקים בריעה האפשטיין** פון קאזשניץ. זייערע קינדער:

* הרב **ישראל אלימלך אונגאר''' (ה'תק"ף (אומגעפער) – ז' אלול ה'תרכ"ז), ממלא מקום פון פאטער, רב אין דאמבראווא און זשאבנא 

* מרת **מירל גאלא** (י"ט אייר ה'תקצ"א - כ' אדר ?), די ווייב פון הרב **מאיר רובין** (ד' חשוון ה'תק"ץ - כ"ט תשרי ה'תרנ"ח), פון גלאגאוו, א זון פון הרב מנחם מענדל רובין פון גלאגאוו.

* די ווייב פון הרב **יהודה הכהן הארטשטיין - ראפפאפארט**.

## רעפערענצן
* *מדרכ"י דוד*, נחום מאיר גערמאן 
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
יחיאל צבי הירש אונגאר

**רבי יחיאל צבי הירש אונגאר זצ"ל** (ה'תק"ע – הושענא רבה ה'תרמ"ד), פון טארנא.

## אפשטאם
'''רבי הערש'עלע''' איז געבוירן און יאר ה'תק"ע (אומגעפער), צו זיין פאטער הרב **מרדכי דוד אונגאר**, רב אין דאמבראווא. 

## הסתלקות
'''רבי הערש'עלע''' איז נפטר געװארן אין הושענא רבה ה'תרמ"ד.

## פאמיליע
'''רבי הערש'עלע** איז געווען אן איידעם פון הרב **שמשון** פון זוולין. זייערע קינדער:

* הרב **מרדכי דוד אונגאר''', (ה'ת"ר (אומגעפער) – י' אייר ה'תרס"ו), רב אין זשמיגראד.

* הרב **יעקב יצחק אונגאר**, ער ליגט אין צפת.
:* מרת **גיטל** די ווייב פון הרב שרגא פייוויש אשכנזי.
::* הרב **אפרים יוסף דוב אשכנזי**, משב"ק פון דער סאטמארער רבי.

* הרב **אהרן טוביה אונגאר**.

* מרת **רעכיל דבורה** די ווייב **בזיווג שלישי** פון הרב **חיים האלבערשטאם**, דער צאנזער רב.

* מרת **שפרה** די ווייב פון הרב **חיים גראנער**, דיין אין ברדיוב.
:* מרת **רבקה** די ווייב פון הרב **חיים שאול שענדארף**.
:* מרת **נחמה גיטל** די ווייב פון הרב **מאיר צבי ענגלארד**.

* הרב **אריה הילל אונגאר** ( - י"ט תמוז ה'תר"ף).

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
יצחק האלבערשטאם

**רבי יצחק האלבערשטאם זצ"ל** (ה'תר"ם - כ"ט אלול ה'תש"ד), פון בארדיוב

## אפשטאם
**רבי איציקל** איז געבוירן אין יאר ה'תר"ם (אומגעפער), צו זיין פאטער הרב **משה האלבערשטאם**, רב אין בארדיוב, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **רחל פייגא** א טאכטער פון הרב **אהרן האלבערשטאם**, דער קרייזער רב, א זון פון * דברי חיים*.

## רבנות
**רבי איציקל** האט זיך איבערגעצויגן פאר די צווייטער וועלט מלחמה קיין אמעריקא, דארט האט ער ווייטער אנגעפירט דאס בארדיאווער רביסטיווע.

## הסתלקות
**רבי איציקל** איז נפטר געווארן ערב ראש השנה כ"ט אלול ה'תש"ד.

## פאמיליע
**רבי איציקל** האט געהייראט מרת **חנה** א טאכטער פון הרב **יהושע שפירא**, רב אין ריבאטיטש, א זון פון הרב צבי אלימלך שפירא *דער בלאזשאווער רב*. זי איז נפטר געווארן ד' אייר ה'תש"י. זייערע קינדער:

* הרב **חיים משה האלבערשטאם**, ער האט געהייראט **בזיווג שני** מרת **מירל** א טאכטער פון הרב **אברהם דוד רובין** לאנצהוטער רב אין קראון הייטס. זיין זון פון ערשטן זיווג:
:* **ברוך אריה האלבערשטאם** הי"ד
* הרב **ברוך האלבערשטאם** ( - י' חשוון ה'תשל"ד), ער האט געהייראט מרת **הענא** א טאכטער פון הרב **דויד שפירא** א זון פון הרב יוסף שפירא רב אין דינאוו. זייערע קינדער:
:* הרב **דוד האלבערשטאם**.
:* הרב **יצחק האלבערשטאם**.
* הרב **יוסף האלבערשטאם**, ער האט געהייראט מרת **ביילא פרידמאן**. זייערע קינדער:
:* מרת **חנה** די ווייב פון הרב **אריה גראף**.
:* הרב **דוד האלבערשטאם**.
:* מרת **לאה**.
* הרב **טוביה האלבערשטאם**, ארויסגעבער פון ספר תורת בני יששכר, ער האט געהייראט מרת **חנה אסנת** א טאכטער פון הרב **צבי אלימלך רוקח**. זייערע קינדער:
:* מרת **רבקה רחל**
:* הרב **יצחק יהושע האלבערשטאם**
:* מרת **מרים ברכה**
* מרת **מרים רבקה**, די ווייב פון הרב **צבי אלימלך טייטלבוים**, א זון פון הרב חיים יוסף טייטלבוים, הי"ד.
* מרת **פעשע**, די ווייב פון הרב **שמעון טענענבוים**, הי"ד

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
נפתלי האלבערשטאם (רודניק)

**רבי נפתלי האלבערשטאם** זצ"ל (נפטר ו' אלול ה'תרפ"א), רב פון רודניק.

## אפשטאם
**רבי נפתלי** איז געבוירן צו זיין פאטער הרב **צבי הירש האלבערשטאם**, רב אין רודניק, א זון פון הרב ברוך האלבערשטאם, דער גארליצער רב, א זון פון הרב חיים האלבערשטאם, *דער דברי חיים*. און צו זיין מוטער א טאכטער פון הרב **ישראל הורוויץ**, רב אין בארניוו, א זון פון הרב אליעזר הורוויץ, *דער דזשיקאווער רב*, א זון פון הרב נפתלי צבי הורוויץ, *דער ראפשיצער רב*.

## הסתלקות
**רבי נפתלי** איז נפטר געווארן ו' אלול ה'תרפ"א.

## פאמיליע
**רבי נפתלי** האט געהייראט מרת **חנה** א טאכטער פון הרב **ישעיה צבי העללער**, רב אין פראמפאהל, א זון פון הרב אהרן נתן העללער, רב אין פראמפאהל און קרעשאוו, אן אייניקל פון *דעם ברוך טעם*. זייערע קינדער:

* מרת **חיה רחל** די ווייב פון הרב **אליעזר ליפא זילבערמאן**, רבי אין ראצפערט, א זון פון הרב משה זילבערמאן, רבי אין ראצפערט. זייערע קידער:

** מרת **ברכה**, די ווייב **בזיווג ראשון** פון הרב **אברהם דוד הורוויץ**, רב אין שטראסבורג, נאכהער אין עדה החרדית אין ירושלים, זי איז אומגעקומען אויף קידוש השם מיט אירע פינף קינדער, הי"ד.
** מרת **בריינדל**, די ווייב פון הרב **ברוך אברהם ליפשיץ**, אן אייניקל פון שינאווער רב, הי"ד.
** מרת **הדס ביילא** די ווייב פון הרב **יחזקאל שרגא האלבערשטאם** אן אייניקל פון רבי משה'לע שינאווער, הי"ד.
** הרב **צבי** הי"ד.
** מרת **פריידא** די ווייב פון הרב **חיים בערגער** רב אין מישקאלץ
** הרב **משה זילבערמאן** פון וויליאמסבורג, (דער פאטער פון הרב ליפא זילבערמאן)

## רעפערענצן
* *לפיד אש*
* *דברי ברוך - ברוך שאמר*, הרב ליפא זילברמאן, ה'תשנ"ט
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
ישראל אלימלך אונגאר

**רבי ישראל אלימלך אונגאר זצ"ל** (ה'תק"ף – ז' אלול ה'תרכ"ז), רב אין זשאבנא.

## אפשטאם
**רבי ישראל אלימלך** איז געבוירן און יאר ה'תק"ף (אומגעפער), צו זיין פאטער הרב **יוסף אונגאר**, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער א טאכטער פון הרב **משה אליקים בריעה** פון קאזשניץ. 

## רבנות
**רבי ישראל אלימלך** איז געווען דער ממלא מקום פון פאטער, רב אין דאמבראווא, ער האט זיך אריבער געצויגען קיין זשאבנא, דער צאנזער רב האט אים באפוילן צו נעמען קוויטלעך. 

## הסתלקות
**רבי ישראל אלימלך** איז אוועק זייער יונג באלד נאך זיין פאטער'ס פטירה, ז' אלול ה'תרכ"ז.

## פאמיליע
**רבי ישראל אלימלך** האט געהייראט מרת **מאטיל** א טאכטער פון הרב **יחיאל קאריצער**, א זון פון הרב שמואל קאריצער, אן איידעם פון חוזה פון לובלין. זייערע קינדער:

* הרב **יעקב יצחק אונגאר** (ה'תקצ"ח – ה'תרנ"ב), ממלא מקום פון פאטער, רב אין זשאבנא. ער האט געהייראט מרת **חנה** א טאכטער פון הרב **מאיר הורוויץ**, דער אמרי נועם.
 
* הרב **משה אליקים בריעה אונגאר** (ה'תרי"ג – י"ח תשרי ה'תרנ"ח), ממלא מקום פון פאטער, רב אין דאמבראווא. ער האט געהייראט **בזיווג ראשון** מרת **רבקה** א טאכטער פון הרב **אברהם הורוויץ**, רב אין שענדישוב. **בזיווג שני** האט ער געהייראט איר שוועסטער מרת **חיה**.

* הרב **מרדכי דוד אונגאר** (ה'תרי"ח – ה'תרע"ו), פון צאנז. ער האט געהייראט מרת **שיינדיל** א טאכטער פון זיין עלטער-פעטער הרב **משה אונגאר**.

* מרת **מושקיט** די ווייב פון הרב **משה האלבערשטאם** (ה'ת"ר (אומגעפער) - ה' אדר ה'תרע"ה), רב אין קשאנאוו, א זון פון הרב דוד האלבערשטאם, *דער קשאנאווער רב*.

* מרת **שיינדיל**, די ווייב פון הרב **מאיר מאסקאוויטש** (ה'תר"ה (אומגעפער) - כ"א חשוון ה'תרע"ה), פון זבורוב און שאץ, אן אייניקל פון רבי מאיר פון פרימישלאן

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
סיגעט

**סיגעט** (, , ) איז א שטאט אין מארמאראש, צפון זיבנבערגן, היינט אין מאראמאראשער קאנט. (דאס ווארט סיגעט Sziget איז טײַטש אינזל אויף אונגאריש.)  זי איז געווען אונטער דער הערשאפֿט פון עסטרייך־אונגארן ביז דער ערשטער וועלט מלחמה. נאכהער איז זי אריבער צו רומעניע, און אין  יאר 1940 איז זי אריבערגעפירט צו אונגארן. נאך דער צווייטער וועלט מלחמה איז זי צוריק צו רומענישער הערשאפֿט. 

## געאגראפיע 
סיגעט איז נישט ווײַט פון ספינקא.

## דעמאגראפיע 
די שטאט האט 44,185 אײַנוואוינער.
* רומענישע - 79.73%
* אונגארישע - 15.80%
* ראמא - 1.08%
* אוקריינישע - 2.97%
לויטן  1910 צענזוס, האט די שטאט געהאַט 21,370 אײַנוואוינער; זיי זענען געווען 17,542 (82.1%) אונגאריש רעדער, 2,002 (9.4%) רומעניש, 1,257 (5.9%) דייטשיש, און  32 אוקרייניש רעדער.
די צאל יידן איז געווען 7981 (37%); זיי זענען גערעכנט צווישן די אונגאריש און דייטשיש רעדערס. 

## יידן אין סיגעט 
כאטש יידן זענען שוין געווען אין דעם זיבנבערגן פראווינץ זײַט דעם יאר 1571 , האבן יידישע משפחות נישט געקומען קיין סיגעט ביזן 18טן יארהונדערט. א צענזוס אין 1728 ציילט נאר 4 יידישע משפחות אין דער שטאט. נאר אין יאר 1740 זענען געווען גענוג משפחות אין דער שטאט צו האבן א מניין קבוע. אין 1787 איז די באַפֿעלקערונג געווען 3,495 , צווישן זיי 142 יידן.

אין יאר 1772, ווען מען האט צעטיילט פוילן, זענען געקומען קיין סיגעט יידן פון גאליציע און אין 1807 האט מען אויפֿגעשטעלט די ערשטע שול אין דער שטאט. אין 1828 זענען די יידן שוין געווען 11% פון דער באפעלקערונג.

אין צווייטן העלפֿט פונעם 19טן יארהונדערט איז די צאל  יידן געווען 7,981. נאך דעם איז די צאל געשטיגן ביז 10,609 וואס איז 38% אין יאר 1930. לויט דער ענציקלאפעדיע יודייקא, פאר דער  צווייטער וועלט מלחמה, איז די צאל יידן אין סיגעט געווען די העכסטע פון אלע אונגארישע שטעט - 10,144 - 39% רוב פון זיי חרדים.

## רבנים פון דער שטאט 
**סיגעט** איז געווען א גרויסער יידישער צענטער, און חשובע רבנים האבן געדינט דארט אלס אב"ד, מיט אן איינפלוס גאנץ ווײַט פון דער שטאט.

* רבי צבי בן רבי משה אברהם, ה'תקי"ט - ה'תקל"א 
* רבי יהודה כהנא-העללער, ה'תקס"ב - ה'תקע"ט
* רבי מנחם מענדל שטערן, ה'תקע"ט - ה'תקצ"ד
* רבי אלעזר ניסן טייטלבוים, ה'תקצ"ד - ה'ת"ר
* רבי יוסף שטערן, ה'ת"ר - ה'תרי"ח
* רבי יקותיאל יהודה טייטלבוים, ה'תרי"ח - ה'תרמ"ג
* רבי חנניה יו"ט ליפא טייטלבוים, ה'תרמ"ג - ה'תרס"ד
* רבי חיים צבי טייטלבוים, ה'תרס"ד - ה'תרפ"ו
* רבי יקותיאל יהודה טייטלבוים הי"ד, ה'תרפ"ו - ה'תש"ד
* רבי משה טייטלבוים, ה'תש"ו - ה'תש"ז

## רעפערענצן 
* *ספר מארמארוש*

קאַטעגאָריע:שטעט אין רומעניע
יעקב יצחק אונגאר (זשאבנא)

**רבי יעקב יצחק אונגאר זצ"ל** (ה'תקצ"ח – ה'תרנ"ב), רב אין זשאבנא.

## אפשטאם
**רבי יעקב איטשע** איז געבוירן און יאר ה'תקצ"ח, צו זיין פאטער הרב **ישראל אלימלך אונגאר**, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **מאטיל** א טאכטער פון הרב **יחיאל קאריצער**, א זון פון הרב שמואל קאריצער, אן איידעם פון חוזה פון לובלין.

## רבנות
**רבי יעקב איטשע** איז געווען דער ממלא מקום פון פאטער, רב אין זשאבנא. 

## הסתלקות
**רבי יעקב איטשע** איז נפטר געווארן אין יאר ה'תרנ"ב.

## פאמיליע
**רבי יעקב איטשע** האט געהייראט מרת **חנה** א טאכטער פון הרב **מאיר הורוויץ**, רב אין דזשיקאוו, דער אמרי נועם. זייערע קינדער:

* הרב **שלום דוד אונגאר** (ה'תר"ך – ב' דראש חודש אלול ה'תרפ"ג), ממלא מקום פון פאטער, רב אין זשאבנא. ער האט געהייראט **בזיווג ראשון** א טאכטער פון הרב **מנחם מענדל שפירא**, רב אין לאנצהוט. **בזיווג שני** האט ער געהייראט מרת **בלומה חנה** א טאכטער פון הרב **משה הורוויץ** רב אין ראזוואדאוו.

* הרב **יהודה אונגאר** (ה'תרכ"ב (אומגעפער) – י"ז סיון ה'תרצ"ט), רב אין סאקאלאוו.

* הרב **חיים אליעזר אונגאר** (ה'תרכ"ה (אומגעפער) – ה'תר"ף), , פון ראדלוב. ער האט געהייראט מרת **שפרינצא** א טאכטער פון הרב נפתלי הורוויץ, רב אין מעליץ.

* הרב **ישראל יוסף אונגאר**, פון טארנא (ה'תרכ"ח – א' דראש חודש תמוז ה'תש"ב). ער האט געהייראט מרת **ברכה** א טאכטער פון הרב **ראובן הורוויץ**, רב אין דעמביץ. 

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
יהושע האלבערשטאם

**רבי יהושע האלבערשטאם זצ"ל** (ה'תרל"ח - ה'תש"ג), רב אין דאלינא

## אפשטאם
**רבי יהושע** איז געבוירן אין יאר ה'תרל"ח, צו זיין פאטער הרב **משה האלבערשטאם**, רב אין בארדיוב, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **רחל פייגא** א טאכטער פון הרב **אהרן האלבערשטאם**, דער קרייזער רב, א זון פון * דברי חיים*.
 
## רבנות
אין יאר ה'תרס"ט נאך דער פטירה פון זיין שווער הרב יהודה צבי הירש אייכנשטיין איז **רבי יהושע** געווארן רב אין דאלינא. ביי דער ערשטער וועלט-מלחמה איז ער אנטלאפן קיין האלמין, אונגארן, אין יאר ה'תרפ"ב איז ער צוריק געקומען קיין דאלינא. 

## הסתלקות
ווען די נאציס ימ"ש האבען געפירט **רבי יהושע** צום הרגענען האט ער זיך אויסגעבעטן מ'זאל אים לאזן זאגן נשמת, ער האט זיך איינגעהילט אין זיין טלית און געזאגט נשמת מיט א אויסגעגאסן הארץ, ווען ער האט געענדיגט האבען זיי אים אומגעבראכט, הי"ד.

## פאמיליע
**רבי יהושע** האט געהייראט מרת **רבקה** אן איינציגע טאכטער (בת יחידה) פון הרב **יהודה צבי הירש אייכנשטיין**, רב אין דאלינא. זייערע קינדער:

* הרב **חיים יצחק אייזיק האלבערשטאם**, רב אין סלאטפינא.
* הרב **אברהם האלבערשטאם**.
* מרת **לאה**, די ווייב פון הרב **זאב טווערסקי**, א זון פון רבי פיניעלע אוסטילער.
* מרת **חנה עלקא**.
* הרב **יקותיאל יהודה האלבערשטאם**.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
יהודה אונגאר

**רבי יהודה אונגאר זצ"ל** (ה'תרכ"ב – י"ז סיון ה'תרצ"ט), רב אין סאקאלאוו.

## אפשטאם
**רבי יהודה** איז געבוירן און יאר ה'תרכ"ב ( אומגעפער), צו זיין פאטער הרב **יעקב יצחק אונגאר** א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **חנה** א טאכטער פון הרב **מאיר הורוויץ**, רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ *דער ראפשיצער רב''.

## רבנות
**רבי יהודה** איז געווען רב אין סאקאלאוו, אין יאר ה'תרס"ה איז ער אריבער וואוינען קיין ריישא, נאכהער האט ער זיך באזעצט אין ניימארקט.

## הסתלקות
**רבי יהודה** איז נפטר געווארן אין וויען י"ז סיון ה'תרצ"ט.

## פאמיליע
**רבי יהודה** האט געהייראט א טאכטער פון הרב **יהושע העבינשטרייט** ''המכונה ר' יהושעל'י חריף, רב פון סאקאלאוו''. זייערע קינדער:

* הרב **נפתלי אונגאר** הי"ד (ה'תרמ"ב – כ"ג סיון ה'תש"ב), ער איז אומגעקומען אויף קידוש השם, הי"ד.

* די ווייב פון הרב **מנשה הורוויץ**, רב אין דזשאלין, א זון פון הרב אליהו הורוויץ רב אין דזשאלין.  זיי זענען אומגעקומען אויף קידוש השם, הי"ד.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
שלום דוד אונגאר

**רבי שלום דוד אונגאר זצ"ל** (ה'תר"ך – ב' דראש חודש אלול ה'תרפ"ג), רב אין זשאבנא.

## אפשטאם
**רבי שלום דוד** איז געבוירן און יאר ה'תר"ך, צו זיין פאטער הרב **יעקב יצחק אונגאר** א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **חנה** א טאכטער פון הרב **מאיר הורוויץ**, רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ *דער ראפשיצער רב''.

## רבנות
**רבי שלום דוד** איז אויסגעשטיגען ביי זיין שווער פאר איינע פון די אנגעזעהנע גדולים אין גאליציע, ער אליין האט דאס שטענדיג געפריווט צו פארשטעקן, ווען ער האט געדריקט זיין זיידען'ס *תשובות אמרי נועם*, אדער זיינע *תשובות יד שלום* האט ער זיי געדריקט אהנע צו פארמעלדן זיין נאמען.

**רבי שלום דוד** איז געווען רב אין ראקאוו, פוילן, אין יאר ה'תרנ"ב נאך זיין פאטער'ס פטירה איז ער געווארן רב אין זשאבנא אויף זיין פאטער'ס ארט. אין יאר ה'תרע"ד איז ער אנטלאפן קיין וויען, ווען ער איז צוריק געקומען קיין גאליציע אין יאר ה'תרע"ט האט ער זיך באזעצט אין טארנא.

## הסתלקות
**רבי שלום דוד** איז נפטר געווארן אין וויען ב' דראש חודש אלול ה'תרפ"ג.

## פאמיליע
**רבי שלום דוד** האט געהייראט **בזיווג ראשון** א טאכטער פון הרב **מנחם מענדל שפירא**, רב אין לאנצהוט. ער האט איר גע'גט וויבאלד זיי האבן נישט געהאט קיין קינדער. **בזיווג שני** האט ער געהייראט מרת **בלומה חנה** א טאכטער פון הרב **משה הורוויץ** רב אין ראזוואדאוו, א זון פון ''רבי אליעזר'ל דזשיקאווער*, א זון פון דעם *ראפשיצער רב''. זייערע קינדער:

* הרב **אלעזר אונגאר** (ה'תר"ן – ב' אלול ה'תש"ג), ממלא מקום פון פאטער, רב אין זשאבנא. ער האט געהייראט **בזיווג ראשון** א טאכטער פון הרב **נפתלי רוקח**, פון נאווריא, א זון פון הרב יהושע רוקח רב אין בעלזא. **בזיווג שני** האט ער געהייראט מרת **אדיל** א טאכטער פון הרב **אהרן אלימלך שניאור זלמן טווערסקי** רב אין קראָסנא, א זון פון הרב מרדכי דוב טווערסקי, רב אין הארניסטייפל''

* הרב **ישראל אונגאר** (ה'תר"ם (אומגעפער) - ראש חודש כסלו ה'תרצ"ז). ער האט געהייראט מרת **חיה** א טאכטער פון הרב **אריה לייביש האלבערשטאם** פון צאנז זי איז אומגעקומען אויף קידוש השם צוזאמען מיט איר טאכטער:
:* מרת **גיטל יהודית**, די ווייב פון הרב **יוסף האלפרין** פון ריישא, א זון פון הרב יואל האלפרין פון ברעזאן.

* מרת **פעריל** הי"ד ( - ז' חשוון ה'תש"ג), די ווייב פון הרב **ישראל שפירא** (ה'תר"ן - ב' חשוון ה'תש"ן), דער בלאזשאווער רבי אין **ניו יארק**.

* הרב **מנשה אונגאר**, (י' כסלו ה'תר"ס - כ"א תמוז ה'תשכ"ט), באקאנטער רעדאקטער.

## זיינע ספרים
* שו"ת יד שלום 

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
קאַטעגאָריע:ראזוואדאוו
משה אליקים בריעה אונגאר

**רבי משה אליקים בריעה אונגאר זצ"ל** (ה'תרי"ג – כ"א טבת ה'תרע"ז), רבי אין דאמבראווא.

## אפשטאם
**רבי משה אליקים** איז געבוירן אין דזשאבנא אין יאר ה'תרי"ג, צו זיין פאטער הרב **ישראל אלימלך אונגאר**, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **מאטיל** א טאכטער פון הרב **יחיאל קאריצער**, א זון פון הרב שמואל קאריצער, אן איידעם פון חוזה פון לובלין.

## רבנות
**רבי משה אליקים** איז געווען , רבי אין דאמבראווא, אין יאר ה'תרע"ד איז ער אנטלאפן קיין קאשוי. 

## הסתלקות
**רבי משה אליקים** איז נפטר געווארן אין קאשוי כ"א טבת ה'תרע"ז, און ליגט אין זיידן'ס אוהל אין דאמבראווא.

## פאמיליע
**רבי משה אליקים** האט געהייראט **בזיווג ראשון** מרת **רבקה** א טאכטער פון הרב **אברהם הורוויץ**, רב אין שענדישוב. **בזיווג שני** האט **רבי משה אליקים** געהייראט איר שוועסטער מרת **חיה**.
זייערע קינדער:

* הרב **נפתלי צבי אונגאר** (ה'תר"ם – ט"ז אב ה'תש"ב פון בארדיוב

* הרב **מאיר אונגאר**, רבי אין קראקא.

* הרב **יצחק אלעזר אונגאר**, ממלא מקום פון פאטער, רב אין דאמבראווא.

* די ווייב פון הרב **אברהם הורוויץ** (ה'תר"ן (אומגעפער) - ה'תש"ג), פון פאקשיווניץ.

* די ווייב פון הרב **אלעזר פרנס**.

## רעפערענצן
* *מדרכ"י דוד*, נחום מאיר גערמאן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
ישראל יוסף אונגאר

**רבי ישראל יוסף אונגאר זצ"ל** (ה'תרכ"ח – א' דראש חודש תמוז ה'תש"ב), פון טארנא.

## אפשטאם
**רבי ישראל יוסף** איז געבוירן און יאר ה'תרכ"ח, צו זיין פאטער הרב **יעקב יצחק אונגאר** א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **חנה** א טאכטער פון הרב **מאיר הורוויץ**, רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ *דער ראפשיצער רב''.

## רבנות
**רבי ישראל יוסף** האט געלערנט ביי זיין פעטער הרב יהושע הורוויץ דער דזשיקאווער רב. אין יאר ה'תרע"ג האט ער אנגעהויבן פראווען רביסטעווע אין טארנא, ס'איז געווען ביי אים א גרויס געגייעכטס, ספעציעל אין די ימים נוראים צו הערען זיינע תפילות אויף דעם ראפשיצער נוסח.

## הסתלקות
**רבי ישראל יוסף** איז ארויסגעפירט געווארן ביי די צווייטע אקציע מיט זיין פאמיליע א' דראש חודש תמוז ה'תש"ב.

## פאמיליע
**רבי ישראל יוסף** האט געהייראט מרת **ברכה** א טאכטער פון הרב **ראובן הורוויץ**, רב אין דעמביץ. זייערע קינדער:

* הרב **מאיר אליהו אונגאר**, ער האט געהייראט א טאכטער פון הרב שלום האלבערשטאם, זיי זענען אומגעקומען אויף קידוש השם, הי"ד.
* הרב **ראובן אונגאר**, ער איז אומגעקומען אויף קידוש השם, הי"ד.
* מרת **חיה אסתר** די פרוי פון הרב **חיים צבי הירש הורוויץ**, א זון פון הרב אליהו הורוויץ רב אין דזשאלין.  זיי זענען אומגעקומען אויף קידוש השם, הי"ד.
* הרב **אליעזר אונגאר**, 

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
נפתלי אונגאר

**רבי נפתלי אונגאר זצ"ל** (ה'תרמ"ב – כ"ג סיון ה'תש"ב), רב אין ניימארקט.

## אפשטאם
**רבי נפתלי** איז געבוירן און יאר ה'תרמ"ב ( אומגעפעהר), צו זיין פאטער הרב **יהודה אונגאר**, רב אין סאקאלאוו, א זון פון הרב יעקב יצחק אונגאר א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער א טאכטער פון הרב **יהושע חריף**.

## רבנות
פון יאר הקתרצ"ט איז **רבי נפתלי** געווען רב אין ניימארקט.

## הסתלקות
**רבי נפתלי** איז אומגעקומען אויף קידוש השם כ"ג סיון ה'תש"ב.

## פאמיליע
**רבי נפתלי** האט געהייראט ? . זייערע קינדער:

* מרת **רייכיל** די פרוי פון הרב **לוי יצחק הורוויץ**, דער באסטאנער רבי.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
חיים אליעזר אונגאר

**רבי חיים אליעזר אונגאר זצ"ל** (ה'תרכ"ה – ה'תר"ף), רב אין ראדליב.

## אפשטאם
**רבי חיים אליעזר** איז געבוירן און יאר ה'תרכ"ה ( אומגעפעהר), צו זיין פאטער הרב **יעקב יצחק אונגאר** א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **חנה** א טאכטער פון הרב **מאיר הורוויץ**, רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ *דער ראפשיצער רב''.

## רבנות
פון יאר ה'תר"ן איז **רבי חיים אליעזר** געווען רב אין ראדליב, אין יאר  איז ער אריבער וואוינען קיין ריישא, נאכהער האט ער זיך באזעצט אין ניימארקט.

## הסתלקות
**רבי חיים אליעזר** איז נפטר געווארן אומגעפעהר אין יאר ה'תר"ף ער ליגט אין טארנא.

## פאמיליע
**רבי חיים אליעזר** האט געהייראט מרת **שפרינצא** א טאכטער (פון ערשטען זיווג) פון הרב נפתלי הורוויץ, רב אין מעליץ, און אן אייניקל פון הרב מאיר נתן האלבערשטאם. זייערע קינדער:

* הרב **מאיר אונגאר**, ער איז אומגעקומען אויף קידוש השם, הי"ד.
* הרב **יוסף יהודה אונגאר**, ער איז אומגעקומען אויף קידוש השם, הי"ד.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
קאַטעגאָריע:מעליץ
קאַטעגאָריע:צאנז
מרדכי דוד אונגאר (צאנז)

**רבי מרדכי דוד אונגאר זצ"ל** (ה'תרי"ח – ה'תרע"ו), פון  צאנז.

## אפשטאם
**רבי מרדכי דוד** איז געבוירן און יאר ה'תרי"ח, צו זיין פאטער הרב **ישראל אלימלך אונגאר**, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **מאטיל** א טאכטער פון הרב **יחיאל קאריצער**, א זון פון הרב שמואל קאריצער, אן איידעם פון חוזה פון לובלין.

## רבנות
**רבי מרדכי דוד** האט געוואוינט אין צאנז און געגעסען קעסט ביי זיין עלטער-שווער דער צאנזער רב. נאך דעם צאנזער רב'ס פטירה האט ער געעפנט זיין אייגען בית המדרש אין צאנז. 

## הסתלקות
**רבי מרדכי דוד** איז נפטר געווארן אין יאר ה'תרע"ו.

## פאמיליע
**רבי מרדכי דוד** האט געהייראט מרת **שיינדיל** א טאכטער פון זיין עלטער-פעטער הרב **משה אונגאר**, א זון פון זיין זיידען הרב מרדכי דוד אונגאר, רב אין דאמבראווא, און אן איידעם פון הרב חיים האלבערשטאם, דער צאנזער רב. זייערע קינדער:

* הרב **בן ציון אונגאר**, ער האט געהייראט **בזיווג ראשון** מרת **ביילא** א טאכטער פון הרב משה האלבערשטאם רב אין שינאווא, בזיווג שני האט ער געהייראט א טאכטער פון הרב **שלום ריינמאן** רב אין נאראל.
:* מרת **ריקל רייזל**, די ווייב פון הרב **מאיר ראזנבוים** פון ריישא
:* הרב **יעקב יצחק אונגאר**, דאמבראווער רב אין ניו יארק. איידעם פון ר' יהושע אשר רויטבלאט רבי אין שעדליץ און זון פון ר' גרשון דער ערשטער רבי אין שעדליץ.

* די ווייב פון הרב **בן ציון אייכנשטיין**.

## רעפערענצן
* *מדרכ"י דוד*, נחום מאיר גערמאן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
אלעזר אונגאר

**רבי אלעזר אונגאר זצ"ל** (ה'תר"ן – ב' אלול ה'תש"ג), רב אין זשאבנא.

## אפשטאם
'''רבי אלעזר'ל''' איז געבוירן און יאר ה'תר"ן, צו זיין פאטער הרב **שלום דוד אונגאר**, רב אין זשאבנא, א זון פון הרב יעקב יצחק אונגאר, א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **בלומה חנה** א טאכטער פון הרב **משה הורוויץ** רב אין ראזוואדאוו, א זון פון ''רבי אליעזר'ל דזשיקאווער*, א זון פון דעם *ראפשיצער רב*.

## רבנות
*'רבי אלעזר'ל''' האט געלערנט אין זיין יוגנט ביי זיין פאטער'ס תלמיד הרב שלמה ישכר טייכטאל. אין יאר ה'תרע"ט איז ער געווארן רב אין זשאבנא. אין יאר ה'תרפ"ג איז ער געווארן רבי אויף זיין פאטער'ס ארט אין טארנא.

## הסתלקות
'''רבי אלעזר'ל''' איז נפטר אוועק געפירט געווארן ב' אלול ה'תש"ג מיט דעם טראנספארט קיין באכניא און איז אונגעקומען אין די באן, הי"ד.

## פאמיליע
'''רבי אלעזר'ל** האט געהייראט **בזיווג ראשון** א טאכטער פון הרב **נפתלי רוקח**, פון נאווריא, א זון פון הרב יהושע רוקח רב אין בעלזא. **בזיווג שני** האט ער געהייראט מרת **אדיל** א טאכטער פון הרב **אהרן אלימלך שניאור זלמן טווערסקי'* רב אין קראָסנא, א זון פון הרב מרדכי דוב טווערסקי, רב אין הארניסטייפל*. זייערע קינדער:

* מרת **דבורה לאה**, הי"ד
* הרב **מרדכי דוד אונגאר**, הי"ד
* מרת **מלכה**.
* מרת **גיטל**.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
קאַטעגאָריע:דזשיקאוו
קאַטעגאָריע:ראזוואדאוו
נפתלי צבי אונגאר

**רבי נפתלי צבי אונגאר זצ"ל** (ה'תר"ם – ט"ז אב ה'תש"ב), פון דאמבראווא.

## אפשטאם
**רבי נפתלי צבי** איז געבוירן אין דאמבראווא אין יאר ה'תר"ם, צו זיין פאטער הרב **משה אליקים בריעה אונגאר**, א זון פון הרב ישראל אלימלך אונגאר, רב אין זשאבנא, א זון פון הרב יוסף אונגאר, רב אין דאמבראווא, א זון פון הרב מרדכי דוד אונגאר, רב אין דאמבראווא. און צו זיין מוטער מרת **רבקה** א טאכטער פון הרב **אברהם אבא הורוויץ**, רב אין שענדישוב. 

## רבנות
**רבי נפתלי צבי** איז געזעצען אויף קעסט ביי זיין שווער אין בארדיוב, ער האט דערפאר אפגעטרויטן פאר זיין יונגערין ברודער דאס רבנות פון דאמבראווא, אויך האט ער אפגעזאגט דעם פארשלאג פון אלט-צאנז. **רבי נפתלי צבי** האט געגרינדעט א ישיבה אין בארדיוב ווי ער האט מרביץ תורה געווען, ער האט זיך אויסגעוויזען אלס געוואלדעגער בעל מסביר. 

## הסתלקות
**רבי נפתלי צבי** איז אומגעקומען אין דזשאלין ט"ז אב ה'תש"ב הי"ד.

## פאמיליע
**רבי נפתלי צבי** האט געהייראט אין יאר ה'תרנ"ז מרת **שרה** א טאכטער פון הרב **משה האלבערשטאם**, רב אין בארדיוב, זי איז נפטר געווארן ב' אלול ה'תרצ"ז. זייערע קינדער:

* הרב **יצחק אונגער** הי"ד. ער האט געהייראט מרת **רבקה גיטל** א טאכטער פון זיין פעטער הרב **אלעזר פרנס**, זיי זענען אומגעקומען אויף קידוש השם, הי"ד.
 
* מרת **חיה רבקה** הי"ד, די ווייב פון הרב **יוסף שמואל שמעלקא עהרליך**, רב אין ריגליץ, זיי זענען אומגעקומען אויף קידוש השם, הי"ד.

* הרב **יעקב אלימלך אונגער**. ער האט געהייראט מרת **פריידא** א טאכטער פון הרב **דוד יצחק ראזענוואסער**, רב אין אפשא. זיי זענען אומגעקומען אויף קידוש השם, הי"ד.

* הרב **חיים יוסף האלבערשטאם-אונגער**, ער איז נפטר געווארן אין יאר ה'תשל"ד, ער האט געהייראט מרת **חנה ריטא** א טאכטער פון הרב **פסח מיללער**, פון בארדיוב, זי איז אומגעקומען אויף קידוש השם, הי"ד.
 
* הרב **ישראל אהרן אונגער**, רב אין בית המדרש עדת יראים אין מאנטריאל, ער האט געהייראט בזיווג ראשון מרת **לאה** הי"ד, א טאכטער פון הרב **חיים טייטלבוים** פון טעטש. **בזיווג שני** האט ער געהייראט מרת **איטא** א טאכטער פון הרב **מרדכי סיגעל** פון וויעליפאלי. 

* הרב **ברוך אברהם האלבערשטאם-אונגער**, פון ברוקלין, ער האט געהייראט מרת **מלכה דבורה נחמה גלאנץ**. נפטר געווארן כ' סיון תשמ"ז

* הרב **יקותיאל יודא אונגער** פון ברוקלין,

## רעפערענצן
* *מדרכ"י דוד*, נחום מאיר גערמאן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
שלום ראובן ראזענפעלד

רבי **שלום ראובן ראזענפעלד זצ"ל** (ה'תרמ"ה - י"ט תשרי ה'תרע"ח), פון אשפעצין

## אפשטאם
רבי **שלום ראובן** איז געבוירן אין יאר ה'תרמ"ה, צו זיין פאטער הרב **אלעזר ראזענפעלד** פון אושפצין, א זון פון הרב יהושע ראזענפעלד, רב אין קאמינקא, א זון פון הרב שלום ראזענפעלד, רב אין קאמינקא. און צו זיין מוטער מרת **פראדיל** א טאכטער פון הרב **חיים האלבערשטאם**, *דער צאנזער רב*.

## הסתלקות
רבי **שלום ראובן** איז נפטר געווארן יונג אין א מגיפה, י"ט תשרי ה'תרע"ח. 

## פאמיליע
רבי **שלום ראובן** האט געהייראט מרת **חנה גאלדא** א טאכטער פון זיין פעטער הרב **שלום ראזענפעלד** (דער צווייטער). זייערע קינדער:

* מרת **שיינדל** די ווייב פון הרב **נפתלי פרוינד**, א זון פון הרב ישראל פרוינד רב אין באניאהד.

* הכלה **מלכה דבורה**, הי"ד.

* הבחור **חיים**, הי"ד.

* מרת **פראדיל (פריידא)**, די ווייב פון הרב **יוסף דוד רובין** (ה'תרנ"ח - ה'תש"ל (אומגעפער) ), סאסאווער רבי פון ניו יארק.

## רעפערענצן
* *אוהב שלום*
* *אנציקלופדיה לחכמי גליציה*, מאיר וונדר

קאַטעגאָריע:קאמינקא
חיים יעקב יוסף ראזענפעלד

**רבי חיים יעקב יוסף ראזענפעלד זצ"ל**( - ה'תש"ג), קשאנאווער רבי אין לעמבערג.

## אפשטאם
**רבי חיים יעקב יוסף** איז געבוירן צו זיין פאטער הרב **שלום ראזענפעלד** (דער צווייטער), א זון פון הרב יהושע ראזענפעלד, רב אין קאמינקא, א זון פון הרב שלום ראזענפעלד (דער ערשטער),  רב אין קאמינקא. און צו זיין מוטער האט געהייראט מרת **ביילא** א טאכטער פון הרב **אברהם אבא הורוויץ**, רב אין שענדישאוו, א זון פון הרב יעקב הורוויץ רב אין מעליץ, א זון פון הרב נפתלי צבי הורוויץ *דער ראפשיצער רב*.

## פאמיליע
**רבי חיים יעקב יוסף** האט געהייראט מרת **חיה** א טאכטער פון הרב **נפתלי האלבערשטאם** א זון פון הרב דוד האלבערשטאם, דער קשאנאווער רב, א זון פון הרב חיים האלבערשטאם דער צאנזער רב. זייערע קינדער:

* הרב **יהושע ראזענפעלד** הי"ד, רבי אין לעמבערג. ער האט געהייראט א טאכטער פון הרב שלום רוקח רב אין ליבוטשויוו.
* הרב **אברהם ראזענפעלד** הי"ד, ראש ישיבה אין באבאוו.
* הרב **יחזקאל שרגא ראזענפעלד** הי"ד. זיינע טעכטער:
** מרת **טויבא** די ווייב פון הרב **שלום הורוויץ**, בייטשער רבי אין ניו יארק, א זון פון רבי אברהם צבי הירש הורוויץ, דער בייטשער רבי. 
** מרת **אסתר רחל** די ווייב פון הרב **אברהם איידליש**, משב"ק פון דעם קלויזנבורגער רב אין ניו יארק.
* מרת **חנה**, די ווייב פון הרב **נפתלי צבי הירש ראזענפעלד** פון ניימארקט, א זון פון הרב חיים אלכסנדר ראזענפעלד, א זון פון איר עלטער-פעטער הרב **אלעזר ראזענפעלד** פון אושפצין.
* מרת **ראכיל** די ווייב פון הרב **צבי טויבער** אין ברוקלין. זייער זון:
** הרב **חיים יעקב טויבער**, דיין אין באבאווער קהלה אין בארא פארק. ער האט געהייראט מרת **נחמה** א טאכטער פון הרב **שלמה האלבערשטאם** (דער צווייטער), דער באבאווער רב.

## רעפערענצן
* *אוהב שלום*
* *אנציקלופדיה לחכמי גליציה*, מאיר וונדר

קאַטעגאָריע:קאמינקא
מאסן מעדיע

**מאסן־מעדיע** איז דער נאמען וואס מען גיט צו די קאמוניקאציע מיטלען וואס דערגרייכן דעם ברייטן ציבור. דער נאמען שטאמט פון די 1920ער יארן ווען מען האט אנגעהויבן מיט ברייטע צירקולאציע צייטונגען און צייטשריפטן.

שפעטער זענען צוגעקומען ראדיא, טעלעוויזיע, אינטערנעץ און אנדערע מאסן־מעדיע.

אויך באקאנט ווי מאסן־מעדיע זענען די ארגאניזאציעס וואס קאנטראלירן די טעכנאלאגיעס ווי פילם סטודיאס, פֿארלאגן, און ראדיא און טעלעוויזיע סטאנציעס.

## פארשיידענע מאסן־מעדיע
עס ווערט גערעכנט זיבן סארטן מאסן־מעדיע. לויט דער צייט ווען זיי זענען אנגעהויבן, זענען זיי:
# דרוקעריי (ביכער, פראספעקטן, צייטונגען, זשורנאלן, אא״וו) פון דעם סוף 15טן יארהונדערט
# רעקארדירונגען (פלאטעס, מאגנעטישע טאשמעס, קאסעטעס, סידיס און די ווי דיס) פון דעם סוף 19טן יארהונדערט
# קינא פון בערך 1900
# ראדיא פון בערך 1910
# טעלעוויזיע פון בערך 1950
# אינטערנעץ פון בערך 1990
# צעלפֿאנען פון בערך 2000

אנדערש ווי א געווענלעכן טעלעפאן, וואס שאפט קאמוניקאציע צווישן צוויי פארטייען, שאפט מאסן־מעדיע קאמוניקאציע צו א גרויסער גרופע.

קאַטעגאָריע:קאמוניקאציע